Document ID: 31986R2009

31986R2009
L 172/1
JURNALUL OFÍCIAL AL UNIUNII EUROPENE
REGULAMENTUL (CEE) NR. 2009/86 AL CONSILIULUI
din 24 iunie 1986
privind încheierea Acordului de cooperare dintre Comunitatea Economică Europeană, pe de o parte, și țările părți la Tratatul general privind integrarea economică central-americană (Costa Rica, El Salvador, Guatemala, Honduras și Nicaragua) și Panama, pe de altă parte
CONSILIUL COMUNITĂȚILOR EUROPENE,
având în vedere Tratatul de instituire a Comunității Economice Europene, în special articolele 113 și 235,
având în vedere propunerea Comisiei,
având în vedere avizul Parlamentului European,
întrucât Comunitatea ar trebui să aprobe Acordul de cooperare cu țările părți la Tratatul general privind integrarea economică central-americană și Panama, în scopul realizării obiectivelor sale în domeniul relațiilor economice externe;
întrucât anumite forme de cooperare economică prevăzute de acord depășesc atribuțiile de acțiune prevăzute de tratat în domeniul politicii comerciale comune,
ADOPTĂ PREZENTUL REGULAMENT:
Articolul 1
În numele Comunității, se aprobă Acordul de cooperare dintre Comunitatea Economică Europeană, pe de o parte, și țările părți la Tratatul general privind integrarea economică central-americană (Costa Rica, El Salvador, Guatemala, Honduras și Nicaragua) și Panama, pe de altă parte.
Textul acordului de cooperare se atașează la prezentul regulament.
Articolul 2
Președintele Consiliului procedează la notificarea prevăzută la articolul 11 din acord (1).
Articolul 3
Comunitatea este reprezentată, în cadrul comisiei mixte de cooperare instituite prin articolul 7 din acord, de către Comisie, asistată de reprezentanții statelor membre.
Articolul 4
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Luxemburg, 24 iunie 1986.

Labels: 18
15
19
5